«2027 елга Татарстан Республикасында хезмәт базарының
региональ үзенчәлекләрен чагылдыра торган коэффициентны билгеләү турында» Татарстан Республикасы законы проектына
АҢЛАТМА 

«2027 елга Татарстан Республикасында хезмәт базарының региональ үзенчәлекләрен чагылдыра торган коэффициентны билгеләү турында» Татарстан Республикасы законы проекты (алга таба – закон проекты) Россия Федерациясе Салым кодексының 2271 статьясындагы 3 пункты нигезендә эшләнде. 
«Россия Федерациясе Салым кодексының беренче өлешендәге 85 һәм
102 статьяларына һәм икенче өлешендәге 2271 статьясына үзгәрешләр кертү турында» 2026 елның 26 июлендәге 242-ФЗ номерлы Федераль закон (алга таба – 242-ФЗ номерлы Федераль закон) белән мондый эшчәнлекне гамәлгә ашыручы түбәндәге категорияләрдәге чит ил гражданнарының Россия Федерациясендә хезмәт эшчәнлеген гамәлгә ашырудан физик затлар керемнәренә салым (алга таба – НДФЛ) түләү тәртибенә төзәтмәләр кертелде: 
1) патент нигезендә эшкуарлык эшчәнлеген гамәлгә ашыруга бәйле булмаган шәхси, йорт һәм башка шундый ихтыяҗлар өчен физик затларда хезмәт эшчәнлеген гамәлгә ашыручы чит ил гражданнары;
[bookmark: _GoBack]2) оешмаларда һәм (яисә) индивидуаль эшкуарларда, шулай ук хосусый практика белән шөгыльләнүче нотариусларда, адвокат кабинетларын гамәлгә куйган адвокатларда һәм Россия Федерациясе законнарында билгеләнгән тәртиптә хосусый практика белән шөгыльләнүче башка затларда патент нигезендә хезмәт эшчәнлеген гамәлгә ашыручы чит ил гражданнары;
3) Россия Федерациясендә вакытлыча һәм даими яшәүче, эшкуарлык эшчәнлеген гамәлгә ашыруга бәйле булмаган шәхси, йорт һәм башка шундый ихтыяҗлар өчен физик затларда хезмәт эшчәнлеген гамәлгә ашыручы чит ил гражданнары, шулай ук «Россия Федерациясендә чит ил гражданнарының хокукый хәле турында» 115-ФЗ номерлы Федераль закон яисә Россия Федерациясенең халыкара шартнамәләре нигезендә эшкуарлык эшчәнлеген гамәлгә ашыруга бәйле булмаган шәхси, йорт һәм башка шундый ихтыяҗлар өчен физик затларда Россия Федерациясендә хезмәт эшчәнлеген эшкә рөхсәттән яисә патенттан башка гамәлгә ашыручы чит ил гражданнары.
2027 елның 1 гыйнварыннан физик затларда хезмәт эшчәнлеген гамәлгә ашыручы барлык чит ил гражданнары өчен (1 һәм 3 пунктлар) НДФЛ буенча ай саен 1 700 сум күләмендә фиксацияләнгән аванс түләүләре билгеләнде. 
Патент нигезендә оешмаларда һәм (яки) индивидуаль эшкуарларда эшләүче чит ил гражданнары өчен НДФЛ буенча фиксацияләнгән аванс түләве күләме аена 1 200 сум күләмендә сакланып калды.
Әлеге аванс түләүләре коэффициент-дефляторга, шулай ук Россия Федерациясе субъекты законы белән билгеләнгән региональ коэффициентка индексацияләнергә тиеш. 242-ФЗ номерлы Федераль закон нигезләмәләре нигезендә 1 һәм 3 пунктларда күрсәтелгән чит ил гражданнары категорияләренә карата Россия Федерациясе субъектларына регионда хезмәт эшчәнлеген гамәлгә ашыручы чит ил гражданнарының физик затлар керемнәренә салым буенча фиксацияләнгән аванс түләүләренә региональ коэффициентны ел саен югары күләмдә билгеләү хокукы бирелде.
Закон проекты 2027 елга республика территориясендә физик затларга да, юридик затларга да ялланып хезмәт эшчәнлеген гамәлгә ашыручы чит ил гражданнарының физик затлар керемнәренә салым буенча фиксацияләнгән аванс түләүләренә карата Татарстан Республикасында хезмәт базарының региональ үзенчәлекләрен чагылдыра торган бердәм коэффициентны 2,77 күләмендә билгеләүне күздә тота (2026 елда коэффициент 2,55 күләмендә тәшкил итте).
Коэффициентны билгеләү 2027 елга чит ил хезмәткәрләренең уртача айлык фаразланган хезмәт хакыннан физик затлар керемнәренә салымның 13 проценты нисбәтенә (72 667,77 сум), шулай ук коэффициент-дефлятор фаразын исәпкә алып (2,842), салым буенча фиксацияләнгән аванс түләве күләменә нигезләнде.
2027 елда Татарстан Республикасында патентның фаразланган айлык бәясе:
оешмаларда һәм (яисә) индивидуаль эшкуарларда патент нигезендә хезмәт эшчәнлеген гамәлгә ашыручы чит ил гражданнары өчен – 9 446,81 сум (1 200 х 2,842 х 2,77), монда 1 200 – база зурлыгы, 2,842 – коэффициент-дефлятор фаразы, 2,77 – региональ коэффициент);
физик затларда хезмәт эшчәнлеген гамәлгә ашыручы чит ил гражданнары өчен – 13 382,98 сум (1 700 х 2,842 х 2,77), монда 1 700 – база зурлыгы, 2,842 – коэффициент-дефлятор фаразы, 2,77 – төбәк коэффициенты).
Закон проекты белән билгеләүгә тәкъдим ителә торган региональ коэффициент чит ил хезмәткәрләреннән салымнар керүне тәэмин итәчәк, юридик һәм физик затларга, индивидуаль эшкуарларга мигрантларны хезмәт эшчәнлегенә легаль җәлеп итү мөмкинлеген бирү хисабына «күләгәдә» кала торган түләүләрне кисәтүгә ярдәм итәчәк. 

